Алтайда Кысмойын деп јер бар, јазап айтса Кысмойын деп туу.
Озодо ӧйлӧрдӧ ӧштӱлер алтайларды јуулап турарда,Алтай албаты ол тууныҥ бажына чыкан. Ӧштӱлер тууны айландыра курчап, канча айдыҥ туркунына алтайлардыҥ кӱчи ӧчӱп, арып, чылап,тӱжӱп келе ле олорго јалынып баккарын сакыган. Је алтай улус узак ӧйгӧ чыдажып, бир де суранып та,јалынып та чыкпай турды. 
Ол тужында алтай улустыҥ ортозында, албатыны баштап турган эр кижиниҥ кызы јаман кылыктар кылынып турган. Јаман кылыгын Адазы кӧрӱп, сананды..."Ӧштӱлер келзе бу сананбай ла албатыны садатан эмтир" деп. Бир ле кӱн ол кызы база јаман кылыктар кылынып турарда...Адазы кызыныҥ мойнын койрый тутты. Эртенгизинде ӧштӱлердиҥ алдына чачып ийди. 
Бу тужында ӧштӱлер кайкажып, шӱӱшти. Бойыныҥ балазын да Алтайы учун карамдабай ӧлтӱрип ийзе.Алтай јери балазынаҥ балу эмтир. Алтай јерин тегиндӱ бир де бербес албаты эмтир бу деп, Айдыжып кайра јӱре бердилер. Оныҥ учун ол јерди бӱгӱнги ӧйдӧ Кысмойын деп адагылайт.(алтай калыктыҥ тӱӱкизинеҥ)
Алтай албатынын jeри,эмдиге jeтире баалу,келген кеткиндер тургуза ойго jeтире тилдерин jaлангылап базалайт.
Кысмойын суунын башталганынден барзаар, анда ажу бар Кудатыден, алдында анда jаан jурт болгон.